Document ID: 32000R2631

Kommissionens forordning (EF) nr. 2631/2000
af 30. november 2000
om ændring af forordning (EF) nr. 1608/2000 om overgangsforanstaltninger i afventning af de endelige gennemførelsesforanstaltninger vedrørende Rådets forordning (EF) nr. 1493/1999 om den fælles markedsordning for vin
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), særlig artikel 80, og
ud fra følgende betragtninger:
(1) Ifølge Kommissionens forordning (EF) nr. 1608/2000(2), ændret ved forordning (EF) nr. 2237/2000(3), er anvendelsen af visse rådsbestemmelser, som blev ophævet ved artikel 81 i forordning (EF) nr. 1493/1999, blevet forlænget indtil den 30. november 2000 i afventning af færdiggørelsen og vedtagelsen af gennemførelsesforanstaltningerne til den pågældende forordning. Vedtagelsen af disse gennemførelsesforanstaltninger vil ikke være helt afsluttet den 30. november 2000. Nogle af de rådsbestemmelser, som blev ophævet ved artikel 81 i forordning (EF) nr. 1493/1999, bør derfor kunne anvendes i endnu en kort periode.
(2) Denne ekstra overgangsperiode er ikke til hinder for, at hovedparten af reformen af den fælles markedsordning for vin kan iværksættes på den af Rådet fastsatte dato, da de vigtigste punkter i de emner, der omhandles i de pågældende forordninger, allerede er fastlagt i forordning (EF) nr. 1493/1999 eller i allerede vedtagne gennemførelsesforordninger.
(3) Det er gået hurtigere med vedtagelsen af gennemførelsesforanstaltninger på visse områder end på andre. Der bør derfor indføres en ekstra overgangsperiode, hvis varighed fastsættes efter emne.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 1608/2000 foretages følgende ændringer:
1) Artikel 1 affattes således: "Artikel 1
Uanset visse bestemmelser i forordning (EF) nr. 1493/1999 anvendes alene bestemmelserne i bilagets del A indtil den 31. januar 2001 og alene bestemmelserne i bilagets del B indtil den 31. marts 2001.".
2) I artikel 3 ændres "30. november 2000" til "31. marts 2001".
3) Bilaget affattes som angivet i bilaget til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. december 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. november 2000.

Labels: 6